Държавен вестник, бр. 15, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  15
3. списък на компетентните органи, които 
подлежат на регистрация в системата ИСВП 
в сферата на услугите; списъкът съдържа офи­
циалното наименование на органа и област на 
компетентност.
(2) Министерският съвет приема наредба за 
условията и реда за работа на координаторите 
по ал. 1, т. 1 и 2 и за поддържане на списъка 
по ал. 1, т. 3.
Чл. 32. (1) Компетентните органи прилагат 
мерки за ефективно взаимно сътрудничество 
с компетентните органи на другите държави 
членки с цел контрол на доставчиците и на 
услугите, които те предоставят.
(2) Мерките по ал. 1 включват искания за 
предоставяне на информация, за провеждане 
на проверки или разследвания, за оказване 
на помощ, за потвърждаване на декларирани 
обстоятелства и документи, за предприемане 
на мерки, отправяне на сигнали, предупрежде­
ния и други. Те трябва да са мотивирани и да 
посочват основанието за направеното искане. 
(3) Информацията по ал. 2, поискана от 
компетентния орган на друга държава членка 
или от Европейската комисия, се предоставя 
по електронен път в най-кратък срок. 
(4) Обменената информация се използва 
само по отношение на въпросите, за които е 
била поискана.
(5) В случай на трудности при изпълнение 
на искане по ал. 2 компетентният национален 
орган информира своевременно за това органа, 
отправил запитването, с оглед намиране на 
разрешение.
(6) Когато компетентен орган от държава 
членка не изпълнява задължението си за оказ­
ване на взаимна помощ, националният или 
делегираният координатор по ИСВП информира 
Европейската комисия.
Чл. 33. Компетентните органи осигуряват 
достъп до регистрите, в които се вписват дос­
тавчиците на услуги, за компетентни органи 
на територията на Република България и за 
съответните компетентни органи в държавите 
членки при равни условия.
Чл. 34. (1) Контролът на дейността на дос­
тавчиците на услуги, установени в Република 
България, се осъществява от оправомощените 
органи съгласно националното законодателство. 
(2) По отношение на доставчици, устано­
вени на територията на Република България и 
предоставящи услуги в друга държава членка, 
компетентните органи при поискване от съот­
ветните органи на друга държава членка:
1. предоставят потвърждение, че доставчи­
кът е установен на територията на Република 
България;
2. осъществяват проверки и разследвания и 
информират за резултатите от тях и за пред­
приетите мерки; прилагат се най-подходящите 
мерки за всеки отделен случай с цел изпълнение 
на искането на компетентен орган на друга 
държава членка.
(3) По отношение на доставчици, устано­
вени на територията на Република България и 
предоставящи услуги в друга държава членка, 
които биха могли да причинят сериозна вреда 
на здравето или безопасността на хората или 
околната среда, компетентният орган сезира 
националния или делегирания координатор 
по ИСВП, който в най-кратък срок инфор­
мира всички държави членки и Европейската 
комисия.
(4) При констатирани нарушения компетент­
ните органи налагат административни наказания 
или прилагат принудителни административни 
мерки на територията на Република България 
и в случаите, когато услугата се предоставя 
или причинява вреда на територията на друга 
държава членка.
Чл. 35. (1) По отношение на доставчици, 
установени на територията на друга държава 
членка и предоставящи временно услуги на 
територията на Република България, компетент­
ните органи в съответствие с правомощията 
си осъществяват контрол на дейността им за 
спазване на изискванията за достъпа до услуги 
и упражняването на дейността.
(2) В случаите по ал. 1 извършваните про­
верки и разследвания на място трябва да са 
недискриминационни, да не са мотивирани от 
установяването на доставчика в друга държава 
членка и да са пропорционални.
(3) По искане от компетентен орган на дър­
жавата членка на установяване по отношение 
на доставчик, който предоставя услуги на тери­
торията на Република България, компетентният 
орган в съответствие с правомощията си осъ­
ществява проверки и разследвания за целите на 
ефективния контрол на отправилия искането. 
Прилагат се най-подходящите мерки за всеки 
отделен случай с цел изпълнение на искането 
на компетентен орган на друга държава членка.
Чл. 36. (1) В изключителни случаи компе­
тентните органи могат да предприемат мерки, 
свързани с безопасността на услугите, по отно­
шение на доставчик, установен в друга държава 
членка, при наличие на следните условия: 
1. нормативното основание за предприемане 
на мярката не произтича от въвеждане или 
прилагане на правото на Европейския съюз;
2. мярката осигурява по-голяма защита за 
получателя на услугата от мерките на държавата 
членка на установяване на доставчика;
3. държавата членка на установяване не е 
предприела мерки или е предприела мерки, 
които са недостатъчни за гарантиране безопас­
ността на получателите на услугите;
4. мерките са пропорционални.
(2) За предприемане на мерките по ал. 1 се 
прилага следната процедура:
1. компетентният орган отправя искане до 
компетентния орган на държавата членка на 
установяване на доставчика за предприемане